Úrvalsvísitala kauphallar Nasdaq á Íslandi lækkaði um 0,53% , niður í 2.119,96 stig , í 2,2 milljarða heildarviðskiptum á hlutabréfamarkaði í dag . Átta félög lækkuðu í heildina , fjögur stóðu í stað og átta til viðbótar lækkuðu en mestu viðskiptin voru með bréf Reginn , eða fyrir 448,7 milljónir króna , næstmest með bréf VÍS fyrir 258,9 milljónir króna og loks þriðju mestu viðskiptin með bréf Reita , fyrir 240,6 milljónir króna . Fyrstnefnda félagið , Reginn , hækkaði jafnframt mest í viðskiptum dagsins , eða um 2,90% , og nam lokagengi þess 23,10 krónum . VÍS hækkaði um 0,54% , upp í 11,26 krónur en Reitir hækkuðu um 0,94% , upp í 74,80 krónur . Í síðastnefnda félaginu seldu sjóðir Lífeyrissjóðs starfsmanna ríkisins 400 þúsund hluti á rétt tæplega 30 milljónir króna miðað við núverandi gengi í dag . Við það fór eignarhlutur LSR undir 15% , og endaði í 14,97% . Það gerir samanlagt 103,3 milljón hluti sem miðað við þetta verð eru verðlagðir á ríflega 7,7 milljarða króna . Næst mest hækkun var á gengi bréfa Sýnar , eða um 2,71% , í litlum viðskiptum þó eða fyrir 37 milljónir króna , og fór gengi bréfa félagsins í 37,90 krónur . Þriðja mesta hækkunin var á gengi bréfa Eimskipafélags Íslands , eða um 1,58% , í 166 milljóna króna viðskiptum og endaði gengi bréfa félagsins í 192,50 krónum . Mest lækkun var á gengi bréfa Arion banka , eða um 1,80% , í 149 milljóna króna viðskiptum , fór það niður í 82 krónur . Næst mest lækkun var á gengi bréfa TM , eða um 0,82% , niður í 36,50 krónur , í smávægilegum viðskiptum eða fyrir 823 þúsund krónur . Þriðja mesta lækkunin var loks á gengi bréfa Icelandair , eða um 0,78% , niður í 7,64 krónur , í 75 milljóna króna veltu .